Boeing 747-8

Boeing 747-8 je najväčší model dopravného lietadla Boeing 747 vyrábaného a vyvíjaného spoločnosťou Boeing Commercial Airplanes. Jeho podobu Boeing oficiálne predstavil v novembri 2005. Prvý let sa uskutočnil 8. februára 2010 a nasadenie na komerčné lety sa uskutočnilo u nákladnej verzie od roku 2011 a u verzie pre cestujúcich od roku 2012. Využíva najnovšiu techniku od firmy Boeing, aby uľahčil pilotom ovládanie a kontrolovanie stroja. Patrí medzi štyri najväčšie lietadlá sveta (od druhej svetovej vojny).

Rovnako ako jeho predchodca Boeing 747, je vybavený štyrmi motormi a predstavuje technicky veľmi vyspelé lietadlo. Má jeden z najväčších nákladových priestorov, dve poschodia a pojme celkovo 467 cestujúcich. Využíva nový interiér, čím umožňuje pohodlnejší pohyb osôb po lietadle. Dopravná trieda má LED osvetlenie v chodbe prechádzajúcej naprieč lietadlom.

V budúcnosti sa počíta s ďalším vývojom, no už teraz je jeho prevádzka nadpriemerne ekonomická a oproti verzii Boeing 747-400 má o 32 percent nižšie prevádzkové náklady. Toto lietadlo je odpoveďou na vývoj Airbusu A380, ktoré je síce väčšie, ale má vyššie prevádzkové náklady než Boeing 747-8.

Do augusta 2016 spoločnosť dodala 107 kusov Boeingov 747-8, pričom firma má ďalších 124 objednávok.

 Verzie 
 747-8 Freighter – pre prepravu nákladov; kapacita 853 m³ s maximálnou hmotnosťou 140 ton.
 747-8 Intercontinental – pre osobnú dopravu; kapacita 467 cestujúcich v troch triedach.

 Špecifikácie 





+ Špecifikácie lietadla Boeing 747-8 Verzia 747-8 747-8F Posádka Dvaja Kapacita 410 v troch triedach 137 700 kg Celková dĺžka 76,3 m Výška 19,4 m  Rozpätie krídel 68,4 m Nosná plocha 554 m²  Štíhlosť krídla 8,45 Šírka kabíny 6,08 m Maximálna vzletová hmotnosť 447 700 kg Maximálna pristávacia hmotnosť 312 072 kg 346 091 kg Operačná hmotnosť prázdneho lietadla 220 128 kg 197 131 kg Maximálne konštrukčné užitočné zaťaženie 76 067 kg 132 630 kg Kapacita palivových nádrží 238 610 l193 280 kg 226 118 l181 536 kg Cestovná rýchlosť Mach 0,86 (493 kn; 914 km/h) Mach 0,85 (488 kn; 903 km/h) Maximálna operačná rýchlosťMach 0,9 (516 kn; 956 km/h) Dolet 14 320 km 7 630 km Dostup 13 100 m Pohonné jednotky (4×) General Electric GEnx-2B67 Ťah (4×) 296 kN

 Referencie 

 Iné projekty 

 Externé odkazy 
 Boeing představil větší a modernizované Jumbo 
 Boeing 747-8 na stránkach spoločnosti Boeing 

 Zdroj 

Kategória:Dopravné lietadlá USA
Kategória:Lietadlá Boeing